સેફ્ટી મુદ્દે હાઈકોર્ટે ઠપકો આપ્યા બાદ અમદાવાદ મ્યુનિસિપલ કોર્પોરેશન કાર્યવાહી હાથ ધરી છે. કોર્પોરેશનને શહેરમાં નવા વાડજમાં આવેલા નેશનલ હેન્ડલુમ સહિત કુલ 400થી વધુ એકમોને સીલ લગાવી દીધા છે. ફાયર સેફ્ટીના મુદ્દે અમદાવાદ મ્યુનિસિપલ કોર્પોરેશને સિલિંગની કામગીરી હાથ ધરી છે. જેમાં ફાયર વિભાગની NOC ન હોય તેવી ઈમારતોને સીલ કરવાની કાર્યવાહી કરી છે. નવા પશ્ચિમ ઝોનમાં સફલ પ્રિલ્યુડના 121 એકમો સીલ કરાયા છે.જ્યારે કે પશ્ચિમ ઝોનની ત્રણ ઈમારતોને સીલ કરાઈ છે. તો મધ્ય ઝોનમાં નાહર કોમર્શિયલના 113 એકમો સીલ કરવામાં આવ્યા છે. નવરંગપુરામાં 139 યુનિટ સીલ કરવામાં આવ્યા છે.તો મીઠાખળી વિસ્તારમાં 56 યુનિટ સીલ કર્યા છે. આ ઉપરાંત શહેરમાં 10થી વધુ ઈમારતોમાં 300થી વધુ યુનિટ સીલ કરવાની કાર્યવાહી હાથ ધરી છે. હિમાલય એક્સોટિકા, નેશનલ હેન્ડલૂમ, અશોક ચેમ્બર્સ સહિતના અનેક જાણીતા એકમોને સીલ કર્યા છે.